Kiarlu

"Bare tag videre; jeg vil gerne finde Lene selv. I har gjort nok, jeg - bare forsvind fra mit syn. Forsvind!"

- Kiarlus afsked med Eventyrerne, som ikke blev den sidste.

Kiarlu (481 - 594)  var en tidligere chauffør for Elverriget. Han arbejdede med at køre Guvernøren rundt i sin vogn. Under TBA fandt han Constantine, og fik ham sendt i fangehullet, for at imponere governøren og kongen. Senere tog den undslupne Constantine ham til fange ved hjælp af Orrotius og Elicivic, og han blev udleveret til Kong Jalokin. 5 år senere blev han brugt som en diplomatisk fange, til at skabe fred mellem elverne og øglerne. Grundet de forfærdelige ting der var hans sket hans familie i de 5 mellemværende år søgte han dog hævn på Eventyrerne, hvilket resulterede i Kalunkus og hans egen død.

Møde med Constantine
Efter lige knap at være sluppet ud af grotterne med livet i behold, ved at sejle ned af lavafloden, kom Constantine til Obsidianlysningen. Før han nåede at fortsætte sin rejse, blev han spottet af chaufføren af en forbikørende elvervogn. Chaufføren Kiarlu hoppede af vognen, og konfronterede øglen med en anklage om at være snigmorder. Constantine benægtede skarpt, men grundet den blodige klo han bar rundt på, betvivlede chaufføren hans udsagn og tog ham til fange. Constantine blev smidt i baggagerummet på vognen. Vognens passagerer, Elverguvernøren og hans kone, spurgte ind til hvad der foregik. Kiarlu svarede at han havde fanget en snigmorder, og som tak fik han 20 guld. Ved ankomsten til Elverbyen fik Kiarlu yderligere 20 guld for sine ydelser. Han bragte personligt Constantine til Elverkongen, som smed øglen i fængsel, og belønnede elveren med yderligere mønter. Alle Constantines ting beholdte Kiarlu

Tilfangetagelse
Lige efter at være flygtet fra fængslet støtte Contantine og hans nye ven Elicivic på Kiarlus vogn, som holdt ude foran en kro. Constantine sneg sig hen til den, og generhvervede sig alle sine egendele. I samme øjeblik kom Kiarlu dog ud fra kroen, og spottede øglerne. En kamp gik i gang, men Constantine var heldigvis fuld af fikse idéer. Han smurte lammelsesgift på sin dolk, og dolkede Kiarlu med den, hvilket med det samme sendte ham til tælling. Constantine stjal 40 guldmønter fra ham, og derefter flygtede de to øgler.

Kort efter at være kommet ud af byen støtte øglerne på Orrotius, som fortalte dem at han skulle bringe Kong Jalokin en fange fra elvernes rige. Constantine erklærede at han havde den perfekte kandidat, og gruppen red tilbage til byen, hvor de fandt Kiarlu stadig liggende lammet. Som en slags skæbne- og/eller Constantinebestemt karma blev Kiarlu smidt i vognens baggagerum, og fragtet til kongen, hvorefter han blev smidt i fangehullet udelukkende grundet sin race.

Frihed fra Fangenskab
Fem år senere kom Eventyrerne igen til Skeldvogt. Constantine mødtes med Kong Jalokin, og planlagde at skabe en alliance mellem Skeldvogt og Elverriget, for at de to hære sammen kunne besejre Skyggekrigerne og Den Ukendte Konge. Han foreslog kongen at give dem Kiarlu tilbage, som en tegn på deres venskab. Jalokin gik med på idéen, og Constantine blev derfor ført til fangehullet af vagten Jerry. Kiarlu var initial oprevet over at se Constantine igen. Han var meget tyndere end tidligere, og med et stort fuldskæg. Han var stærkt uenig med Constantines forslag, og var tydeligvis stadig stærkt racistisk. Efter en smuk tale om venskab og diversitet måtte Kiarlu dog modvilligt være enig me Constantine i at de alle burde være mindre racistiske, og stå sammen for at bekæmpe Den Ukendte Konge. Han blev derfor sluppet ud af sin celle, og sammen med Constantine og P. Irat besøgte han ført Ordenlig Mad for igen at få en smule sul på kroppen, og derefter Ordenlig Klipning for at slippe af med sit skæg og lange hår. Da han for første gang så Orrotius igen blev han endnu engang lidt nervøs, men endte alligevel med frivilligt at drage med Eventyrerne til Elverriget.

Tiden med Eventyrerne
Rejsen mellem Skeldvogt og Elverriget var til at starte med ganske akavet, grundet Kiarlus og gruppens ubehagelige fælles fortid. Efter noget tid formede en samtale sig dog, hvor Kiarlu fortalte om sin kone Lene og sine to børn, som han glædede sig til at møde igen. Kiarlu blev bragt til Elverkongen, som var glad for at se sin gamle ven igen. Derefter blev han sat fri, for at kunne fortsætte sit liv i Elverriget. Orrotius og Constantine tilbød at følge med ham han til Lene, men han nægtede, da det var et øjeblik han ville opleve selv. Gruppen efterlod ham derefter, på god fod.

Konfrontationen i Satyrværelset
Efter at være vendt tilbage til Elverriget for at præsentere General Collins for Elverkongen ønskede Orrotius at se til sine søskende, da han midlertidigt havde lovet en af dem væk til forbryderen Laxioliuz. Da han spurgte ind til dem, fik han at vide at de blev beskyttet af den royale vagt Kiarlu. Gruppen mødtes med Kiarlu, som var glad for at se dem, og fortalte at han havde opbygget et nært forhold med satyrbørneflokken gennem deres uger sammen. Orrotius og Constantine igangsatte en smart plan om at præsentere Orrotius' bror Kalunku som en pige kaldet Kalunka, i håb om at de senere kunne lade som om at Kalunka var omkommet, og derved snyde Laxioliuz ud af et ægteskab. Planen var lige ved at lykkes, da Kiarlu pludselig låste døren, smed nøglen ud af vinduet og greb fat i Kalunku(/a). Han forklarede at han faktisk stadig hadede Eventyrerne, og i virkeligheden i en endnu højere grad end tidligere. De viste sig nemlig at de fem år uden ham havde fået hans familie til at leve i elendighed. Lene var død af sult, datteren var blevet giftet væk til en mand der bankede hende ihjel, og drengen var blevet solgt som slave. Han mente at det var Orrotiuses og Constantines skyld, og at han ville have sin hævn. Orrotius og Constantine prøvede desperat at tale ham ud af at gøre noget dumt, da det blot ville medføre hans egen død, men uden succes. Elveren skar halsen over på Kalunku(/a), og efterlod ham til at bløde ud på gulvet. Hele gruppen af Eventyrer gik derefter til angreb på ham, og Orrotius, General Collins og Laxioliuz gjorde alle seriøs skade på ham. Velvidende at kampen var slut, gjorde Kiarlu en definitiv ende på Kalunku(/a) via en dolk i brystet, hvorefter han med et vældigt hug fra Collins fik kroppen skåret op, og mistede livet. De efterfølgende hændelser førte til at Eventyrerne blev anklaget for mordet på Kiarlu, hvilket resulterede i århundrets retssag, Elverkongeriget mod Eventyrerne.